# ระวางบรรทุกรวม
ระวางบรรทุกรวม (ย่อ: GT, GT หรือ gt) คือหน่วยวัดแบบไม่เชิงเส้นของปริมาตรรวมภายในทั้งหมดของเรือ ระวางบรรทุกรวมแตกต่างระวางบรรทุกรวมตีทะเบียนระวางบรรทุกรวมตีทะเบียน (GRT) คือหน่วยวัดปริมาตรที่กำหนดไว้ที่  ทั้งระวางบรรทุกรวมและระวางบรรทุกรวมตีทะเบียนไม่ควรสับสนกับหน่วยวัดมวลหรือน้ำหนัก เช่น น้ำหนักบรรทุก (deadweight) หรือระวางขับน้ำ (displacement)
 
ระวางบรรทุกรวมควบคู่ไปกับระวางบรรทุกสุทธิ net tonnage) ถูกกำหนดโดย อนุสัญญาระหว่างประเทศว่าด้วยการวัดระวางบรรทุกของเรือ ค.ศ. 1969 (International Convention on Tonnage Measurement of Ships, 1969) ซึ่งองค์การทางทะเลระหว่างประเทศ (IMO) ให้การรับรองใน ค.ศ. 1969 และมีผลบังคับใช้เมื่อ 18 กรกฎาคม ค.ศ. 1982 การวัดทั้งสองแบบนี้เข้ามาแทนที่ระวางบรรทุกรวมตีทะเบียน (gross register tonnage - GRT) และระวางบรรทุกสุทธิตีทะเบียน (net register tonnage - NRT) ระวางบรรทุกรวมคำนวณจาก "ปริมาตรขึ้นรูปของพื้นที่ปิดทั้งหมดของเรือ" และใช้เพื่อกำหนดสิ่งต่าง ๆ เช่น ข้อกำหนดด้านคนประจำเรือ กฎความปลอดภัย ค่าธรรมเนียมการจดทะเบียน และค่าธรรมเนียมท่าเรือ ขณะที่ระวางบรรทุกรวมตีทะเบียนแบบเก่าเป็นเพียงการวัดปริมาตรของพื้นที่ปิดบางส่วนเท่านั้น

ประวัติศาสตร์
อนุสัญญาระหว่างประเทศว่าด้วยการวัดระวางบรรทุกของเรือ ค.ศ. 1969 ได้รับการรับรองโดย IMO ในปี 1969องค์การทางทะเลระหว่างประเทศ, 1982. อนุสัญญาดังกล่าวกำหนดให้มีการเปลี่ยนผ่านจากการวัดแบบเดิมคือระวางบรรทุกรวมตีทะเบียน (grt) และระวางบรรทุกสุทธิตีทะเบียน (nrt) ไปเป็นระวางบรรทุกรวม (GT) และระวางบรรทุกสุทธิ (NT) นับเป็นความพยายามครั้งแรกที่ประสบความสำเร็จในการนำระบบการวัดระวางบรรทุกที่เป็นสากลมาใช้

เดิมทีมีการใช้วิธีการต่าง ๆ ในการคำนวณระวางบรรทุกของเรือพาณิชย์ แต่วิธีการเหล่านั้นมีความแตกต่างกันอย่างมากจึงจำเป็นต้องมีระบบสากลเพียงหนึ่งเดียว วิธีการก่อนหน้านี้สืบย้อนไปถึงนายจอร์จ มัวร์ซอมแห่งคณะกรรมการการค้าของบริเตนใหญ่ ผู้คิดค้นวิธีดังกล่าวในปี 1854

หลักเกณฑ์การวัดระวางบรรทุกเรือมีผลบังคับใช้กับเรือทุกลำที่สร้างตั้งแต่วันที่ 18 กรกฎาคม 1982 เป็นต้นไป  เรือที่สร้างก่อนหน้านั้นได้รับเวลา 12 ปีในการเปลี่ยนจากระวางบรรทุกรวมแบบเดิม (GRT) มาใช้ GT และ NT  โดยมีช่วงเวลาเปลี่ยนผ่านเพื่อให้เรือปรับตัวทางเศรษฐกิจ เนื่องจากระวางบรรทุกเป็นพื้นฐานในการปฏิบัติตามกฎระเบียบด้านคนประจำเรือและกฎความปลอดภัย  นอกจากนี้ ระวางบรรทุกยังเป็นพื้นฐานในการคำนวณค่าธรรมเนียมการจดทะเบียนและค่าธรรมเนียมท่าเรือ  หนึ่งในเป้าหมายของอนุสัญญาคือเพื่อให้แน่ใจว่าระวางบรรทุกที่คำนวณขึ้นใหม่ "ไม่แตกต่างกันมากเกินไป" จากระวางบรรทุกรวมและสุทธิแบบดั้งเดิม

ทั้ง GT และ NT ได้มาจากการวัดปริมาตรของเรือแล้วจึงนำไปคำนวณด้วยสูตรทางคณิตศาสตร์ ระวางบรรทุกรวมนั้นอ้างอิงจาก "ปริมาตรขึ้นรูปของพื้นที่ปิดทั้งหมดของเรือ" ขณะที่ระวางบรรทุกสุทธิอ้างอิงจาก "ปริมาตรขึ้นรูปของพื้นที่สินค้าทั้งหมดของเรือ" นอกจากนี้ ระวางบรรทุกสุทธิของเรือจะต้องไม่น้อยกว่าร้อยละ 30 ของระวางบรรทุกรวมของเรือ

การคำนวณ
การคำนวณระวางบรรทุกรวมถูกกำหนดไว้ในข้อบังคับที่ 3 ของภาคผนวก 1 แห่ง อนุสัญญาระหว่างประเทศว่าด้วยการวัดระวางบรรทุกของเรือ ค.ศ. 1969 โดยอ้างอิงจากตัวแปรสองตัว และท้ายที่สุดแล้วเป็นฟังก์ชันหนึ่งต่อหนึ่งที่เพิ่มขึ้นของปริมาตรของเรือ:
 V คือ ปริมาตรรวมของเรือในหน่วยลูกบาศก์เมตร (m3) และ
 K คือ ตัวคูณที่อิงตามปริมาตรของเรือ

ค่าของตัวคูณ K จะเพิ่มขึ้นแบบลอการิทึมตามปริมาตรรวมของเรือ (เป็นลูกบาศก์เมตร) และถูกใช้เป็นปัจจัยในการขยายเพื่อกำหนดค่าระวางบรรทุกรวม K คำนวณด้วยสูตรที่ใช้ลอการิทึมสามัญหรือฐาน 10:

เมื่อทราบค่า V และ K แล้ว ระวางบรรทุกรวมจะถูกคำนวณโดยใช้สูตร โดยที่ GT เป็นฟังก์ชันของ V:

ซึ่งเมื่อแทนค่าแล้วคือ:

ดังนั้น ระวางบรรทุกรวมแสดงถึงการเติบโตเชิงเส้นตามปริมาตร โดยจะเพิ่มขึ้นเร็วขึ้นเมื่อปริมาตรมีขนาดใหญ่ขึ้น หน่วยของระวางบรรทุกรวม ซึ่งเกี่ยวข้องกับทั้งหน่วยลูกบาศก์เมตรและหน่วยล็อกเมตร ไม่มีนัยสำคัญทางกายภาพ แต่ถูกเลือกมาเพื่อความสะดวกในอดีต

ปริมาตรจากระวางบรรทุกรวม
เนื่องจากระวางบรรทุกรวมเป็นฟังก์ชันหนึ่งต่อหนึ่งทั่วถึงของปริมาตรเรือ จึงมีฟังก์ชันผกผัน นั่นคือปริมาตรเรือจากระวางบรรทุกรวม แต่ฟังก์ชันผกผันนี้ไม่สามารถแสดงในรูปของฟังก์ชันมูลฐานได้ อาจใช้อัลกอริทึมการหารากเพื่อหาค่าประมาณของปริมาตรเรือเมื่อทราบระวางบรรทุกรวม สูตรสำหรับการแปลงระวางบรรทุกรวมเป็นปริมาตรที่แม่นยำคือ:

โดยที่  คือลอการิทึมธรรมชาติและ  คือฟังก์ชันแลมเบิร์ต W.

 ระวางบรรทุกรวม  ประมาตร (m3)  อัตราส่วน (1/K)               1                        10                     100                  1,000              10,000           100,000        1,000,000   

ดูเพิ่ม

 ระวางบรรทุกรวมชดเชย
 รายชื่อเรือที่ใหญ่ที่สุดในโลกตามระวางบรรทุกรวม
 ตัน
 ระวางบรรทุก

หมายเหตุ